2. ΝΟΜΟΣ 5325 της 9/16 Μαρτ. 1932 Περί συναλλαγματικής και γραμματίου εις                             διαταγήν ΤΙΤΛΟΣ Ι΄ Περί συναλλαγματικής ΚΕΦΑΛΑΙΟΝ Α΄ Περί εκδόσεως και τύπου συναλλαγματικής Άρθρ.1.-Η συναλλαγματική περιέχει: 1)την ονομασίαν «συναλλαγματική», καταχωριζομένην εν αυτώ τω κειμένω του τίτλου και εκφραζομένην εν η γλώσση συντάσσεται ο τίτλος ούτος 2)την απλήν και καθαράν εντολήν περί πληρωμής ωρισμένου ποσού 3)το όνομα εκείνου ο οποίος οφείλει να πληρώση (πληρωτής) 4)την σημείωσιν της λήξεως 5)την του τόπου της πληρωμής 6)το όνομα εκείνου εις τον οποίον ή εις διαταγήν του οποίου θα γίνη η πληρωμή 7)την σημείωσιν της χρονολογίας και του τόπου της εκδόσεως της συναλλαγματικής 8)την υπογραφήν του εκδίδοντος την συναλλαγματικήν (εκδότης). Άρθρ.10.-Εάν συναλλαγματική, ατελής κατά την έκδοσιν, συνεπληρώθη εναντίον των γενομένων συμφωνιών, η μη τήρησις των συμφωνιών τούτων δεν δύναται να αντιταχθή κατά του κομιστού, ειμή μόνον εάν ούτος απέκτησε την συναλλαγματικήν κακή τη πίστει ή εάν κατά την κτήσιν αυτής διέπραξε βαρύ πταίσμα. 11.Β.δ.2 Συναλλαγματική και γραμμάτιο σε διαταγή ΚΕΦΑΛΑΙΟΝ Β΄ Περί οπισθογραφήσεως Άρθρ.99.-Η ισχύς του παρόντος νόμου άρχεται την τριακοστήν ημέραν από της καταχωρίσεως αυτού εν τη Εφημερίδι της Κυβερνήσεως, της ημέρας της καταχωρίσεως μη συνυπολογιζομένης, της δε του άρθρου 83 δια Διατάγματος προκαλουμένου υπό του υπουργού των Οικονομικών. Αι διατάξεις του παρόντος νόμου εφαρμόζονται επί των συναλλαγματικών και των γραμματίων εις διαταγήν των εκδιδομένων μετά την έναρξιν της ισχύος του παρόντος νόμου. (Αντί της σελ. 113(α) Σελ. 113(β) Τεύχος 652-Σελ. 47 Συναλλαγματική και γραμμάτιο σε διαταγή 11.Β.δ.2 Άρθρ.100.-Από της ενάρξεως της ισχύος του παρόντος νόμου καταργούνται τα άρθρα 109 έως 188 συμπεριλαμβανομένου του εμπορικού Νόμου, ως ούτος ισχύει σήμερον, β)το άρθρον 4 του ν. ΓΦΟΔ΄, γ)και πάσα άλλη διάταξις αντικειμένη εις τον παρόντα νόμον. Αι διατάξεις περί προστασίας του εθνικού νομίσματος δεν θίγονται. Αι διατάξεις του ν. 5280 θεωρούνται ως  ουδέποτε    ισχύσασαι   επί   συναλλαγματικών εκ-δοθεισών μεταξύ της 1 Ιαν. 1932 και της ενάρξεως της ισχύος του παρόντος νόμου. Άρθρ.11.-Πάσα συναλλαγματική, και αυτή η μη ρητώς εις διαταγήν εκδοθείσα, δύναται να μεταβιβασθή δι’ οπισθογραφήσεως. Οσάκις ο εκδότης έθηκεν εν τη συναλλαγματική τας λέξεις «ουχί εις διαταγήν» ή άλλην ισοδύναμον φράσιν, ο τίτλος δεν δύναται να μεταβιβασθή ειμή μόνον κατά τον τύπον και μετά των αποτελεσμάτων κοινής εκχωρήσεως. Η οπισθογράφησις δύναται να γίνη και υπέρ του πληρωτού, αποδέκτου ή μη, υπέρ του εκδότου, ή παντός άλλου υποχρέου. Τα πρόσωπα ταύτα δύνανται να οπισθογραφήσωσι την συναλλαγματικήν εκ νέου. Άρθρ.12.-Η οπισθογράφησις είναι απλή και καθαρά. Πας εν τη οπισθογραφήσει όρος θεωρείται ως μη γεγραμμένος. Η μερική οπισθογράφησις είναι άκυρος. Η οπισθογράφησις εις τον κομιστήν ισχύει ως οπισθογράφησις εν λευκώ. Άρθρ.13.-Η οπισθογράφησις γράφεται επί της συναλλαγματικής ή φύλλου προσαρτωμένου εις αυτήν (πρόσθεμα). Υπογράφεται υπό του οπισθογράφου. Η οπισθογράφησις δύναται να μη σημειοί τον δικαιούχον ή να συνίσταται απλώς εις την υπογραφήν του οπισθογράφου (οπισθογράφησις εν λευκώ). Εν τη τελευταία ταύτη περιπτώσει η οπισθογράφησις, ίνα είναι ισχυρά, πρέπει να γράφηται όπισθεν της συναλλαγματικής ή επί του προσθέματος. Άρθρ.14.-Η οπισθογράφησις μεταβιβάζει πάντα τα απορρέοντα εκ της συναλλαγματικής δικαιώματα. Αν η οπισθογράφησις είναι εν λευκώ, ο κομιστής δύναται:1)να συμπληρώση το λευκόν, είτε δια του ονόματος αυτού είτε δια του ονόματος άλλου τινός προσώπου, 2)να οπισθογραφήση εκ νέου την συναλλαγματικήν, είτε εν λευκώ είτε υπέρ άλλου προσώπου, 3)να παραδώση την συναλλαγματικήν εις τρίτον άνευ συμπληρώσεως του λευκού και άνευ οπισθογραφήσεως. Άρθρ.15.-Ο οπισθογράφος, εκτός εναντίας ρήτρας, ευθύνεται δια την αποδοχήν και την πληρωμήν. Δύναται να απαγορεύση νέαν οπισθογράφησιν εν τη περιπτώσει ταύτη δεν ευθύνεται έναντι των προσώπων προς τα οποία η συναλλαγματική ωπισθογραφήθη μεταγενέστερον. Άρθρ.16.-Ο κάτοχος συναλλαγματικής θεωρείται νόμιμος κομιστής, εάν στηρίζη το δικαίωμά του επι αδιακόπτου σειράς οπισθογραφήσεως, και εάν έτι η τελευταία οπισθογράφησις είναι εν λευκώ. Αι διαγεγραμμέναι οπισθογραφήσεις θεωρούνται από  της απόψεως ταύτης ως μη γεγραμμέναι. ΄Οταν οπισθογράφησις εν λευκώ ακολουθήται υπ’ άλλης οπισθογραφήσεως, ο υπογραφεύς ταύτης θεωρείται οτι απέκτησε την συναλλαγματικήν δια της εν λευκώ οπισθογραφήσεως. Εάν τις εστερήθη της κατοχής της συναλλαγματικής εξ οιουδήποτε γεγονότος, ο κομιστής, θεμελιών το δικαίωμα αυτού κατά τον εν τω προηγουμένω εδαφίω οριζόμενον τρόπον, δεν υποχρεούται να αποξενωθή της συναλλαγματικής, εκτός εάν απέκτησεν αυτήν κακή τη πίστει ή εάν κατά την κτήσιν αυτής διέπραξε βαρύ πταίσμα. Άρθρ.17.-Τα εκ της συναλλαγματικής εναγόμενα πρόσωπα δεν δύνανται να αντιτάξωσι κατά του κομιστού τας ενστάσεις τας στηριζομένας επί των προσωπικών σχέσεων αυτών μετά του εκδότου ή των προηγουμένων κομιστών, εκτός εάν ο κομιστής κατά την κτήσιν της συναλλαγματικής ενήργησεν εν γνώσει προς βλάβην του οφειλέτου. Άρθρ.18.-Οσάκις η οπισθογράφησις περιέχη την μνείαν «αξία εις κάλυψιν», «πρός είσπραξιν», «κατά πληρεξουσιότητα», ή πάσαν άλλην μνείαν, ενέχουσαν απλήν εντολήν, ο κομιστής δύναται να ασκήση πάντα τα εκ της συναλλαγματικής απορρέοντα δικαιώματα, αλλά δεν δύναται να οπισθογραφήση αυτήν ειμή λόγω πληρεξουσιότητος. Οι υπόχρεοι δύνανται εν τη περιπτώσει ταύτη να επικαλεσθώσι κατά του κομιστού μόνον τας ενστάσεις αι οποίαι θα ηδύναντο να αντιταχθώσι κατά του οπισθογράφου. Η εντολή η περιεχομένη εν τη λόγω πληρεξουσιότητος οπισθογραφήσει δεν περατούται δια του θανάτου του εντολέως ή της επιγενομένης ανικανότητος αυτού. Άρθρ.19.-Οσάκις η οπισθογράφησις περιέχη την μνείαν «αξία λόγω ασφαλείας», «αξία λόγω ενεχύρου», ή πάσαν άλλην μνείαν ενέχουσαν ενεχυρίασιν, ο κομιστής δύναται να ασκήση πάντα τα εκ της συναλλαγματικής απορρέοντα δικαιώματα, άλλ’ η υπ’ αυτού γενομένη οπισθογράφησις ισχύει μόνον ως οπισθογράφησις λόγω πληρεξουσιότητος. Οι υπόχρεοι δεν δικαιούνται να επικαλεσθώσι κατά του κομιστού τας ενστάσεις τας στηριζομένας επί των προσωπικών αυτών σχέσεων μετά του οπισθογράφου, εκτός εάν ο κομιστής κατά την λήψιν της συναλλαγματικής ενήργησεν εν γνώσει πρός βλάβην του οφειλέτου. Άρθρ.2.-Ο τίτλος εν τω οποίω ελλείπει εν εκ των εν τω προηγουμένω άρθρω αναφερομένων στοιχείων δεν ισχύει ως συναλλαγματική, εκτός των περιπτώσεων των καθοριζομένων εις τα επόμενα εδάφια. Η συναλλαγματική της οποίας η λήξις δεν σημειούται θεωρείται πληρωτέα εν όψει. Εν ελλείψει ειδικής σημειώσεως, ο παρά το όνομα του πληρωτού σημειούμενος τόπος θεωρείται ως τόπος της πληρωμής και συγχρόνως ως τόπος της κατοικίας του πληρωτού. Η άνευ σημειώσεως του τόπου της εκδόσεως συναλλαγματική θεωρείται ως εκδοθείσα εν τω τόπω τω σημειουμένω παραπλεύρως του ονόματος του εκδότου. Άρθρ.20.-Η μεταγενεστέρα της λήξεως οπισθογράφησις παράγει τα αυτά αποτελέσματα, ως η προγενεστέρα οπισθογράφησις. Ουχ’ ήττον η μεταγενεστέρα του επί μη πληρωμή Σελ.103 Συναλλαγματική και γραμμάτιο σε διαταγή 11.Β.δ.2 διαμαρτυρικού οπισθογράφησις ή η γενομένη μετά την λήξιν της δια την σύνταξιν του διαμαρτυρικού ωρισμένης προθεσμίας παράγει μόνον τ΄ αποτελέσματα κοινής εκχωρήσεως. Εκτός εναντίας αποδείξεως, η αχρονολόγητος οπισθογράφησις θεωρείται γενομένη πρό της λήξεως της πρός σύνταξιν του διαμαρτυρικού ωρισμένης προθεσμίας. ΚΕΦΑΛΑΙΟΝ Γ΄ Περί αποδοχής Άρθρ.21.-Η συναλλαγματική δύναται μέχρι της λήξεως να εμφανισθή πρός αποδοχήν του πληρωτού, εν τω τόπω της κατοικίας αυτού, υπό του κομιστού ή και υπό απλού κατόχου. Άρθρ.22.-Επί πάσης συναλλαγματικής ο εκδότης δύναται να ορίση οτι αύτη δέον να εμφανισθή πρός αποδοχήν, τάσσων ή μη προθεσμίαν. Δύναται ν’ απαγορεύση εν τη συναλλαγματική την πρός αποδοχήν εμφάνισιν, εκτός εάν πρόκειται περί συναλλαγματικής πληρωτέας παρά τρίτω, ή πληρωτέας εν οικισμώ διαφόρω του της κατοικίας του πληρωτού, ή εκδεδομένης επί προθεσμία από της όψεως. Δύναται ωσαύτως να ορίση οτι η πρός αποδοχήν εμφάνισις δεν δύναται να λάβη χώραν πρό ωρισμένης προθεσμίας. Πας οπισθογράφος δύναται να ορίση οτι η συναλλαγματική δέον να εμφανισθή πρός αποδοχήν, τάσσων ή μη προθεσμίαν, εκτός αν εκηρύχθη υπό του εκδότου μη αποδέξιμος. Άρθρ.23.-Αι μετά προθεσμίαν από της όψεως πληρωτέαι συναλλαγματικαί δέον να εμφανίζωνται πρός αποδοχήν εντός προθεσμίας ενός έτους από της χρονολογίας αυτών. Ο εκδότης δύναται να συντάμη την τελευταίαν ταύτην προθεσμίαν ή να ορίση τοιαύτην μακροτέραν. Οι οπισθογράφοι δύνανται να τάμωσι τας προθεσμίας ταύτας. Άρθρ.24.-Ο πληρωτής δύναται να αιτήσηται όπως γίνη πρός αυτόν δευτέρα εμφάνισις την επομένην της πρώτης. Οι ενδιαφερόμενοι δύνανται να ισχυρισθώσιν οτι δέν εξεπληρώθη η αίτησις αύτη, μόνον εάν εγένετο μνεία αυτής εν τω διαμαρτυρικώ. Ο κομιστής δεν υποχρεούται ν’ αφήση εις χείρας του πληρωτού την πρός αποδοχήν εμφανιζομένην συναλλαγματικήν. Άρθρ.25.-Η αποδοχή γράφεται επί της συναλλαγματικής. Εκφράζεται δια της λέξεως «δεκτή» ή πάσης άλλης ισοδυνάμου λέξεως υπογράφεται υπό του πληρωτού. Η απλή υπογραφή του πληρωτού, τεθειμένη επί του έμπροσθεν μέρους της συναλλαγματικής, ισχύει ως αποδοχή. Σελ.104 Όταν η συναλλαγματική είναι πληρωτέα μετά προθεσμίαν από της όψεως ή οσάκις είναι εμφανιστέα πρός αποδοχήν εντός προθεσμίας ωρισμένης, δυνάμει ειδικής ρήτρας, η αποδοχή δέον να χρονολογήται από της ημέρας καθ’ ην εγένετο, εκτός αν ο κομιστής απαιτή όπως χρονολογηθή από της ημέρας της εμφανίσεως. Ελλείψει χρονολογίας, ο κομιστής, όπως διατηρήση τα κατά των οπισθογράφων και του εκδότου δικαιώματα αναγωγής, βεβαιοί την παράλειψιν ταύτην δια διαμαρτυρικού, συντασσομένου εμπροθέσμως. Άρθρ.26.-Η αποδοχή είναι απλή και καθαρά, άλλ’ ο πληρωτής δύναται να περιορίση αυτήν επί μέρους του πληρωτέου ποσού. Πάσα άλλη τροποποίησις του περιεχομένου της συναλλαγματικής, επιφερομένη δια της αποδοχής, ισοδυναμεί πρός άρνησιν αποδοχής. Έν τούτοις ο αποδέκτης υποχρεούται εντός των όρων της αποδοχής αυτού. Άρθρ.27.-Όταν ο εκδότης εσημείωσεν εν τη συναλλαγματική τόπον πληρωμής διάφορον του της κατοικίας του πληρωτού, άνευ υποδείξεως του τρίτου παρά τω οποίω δέον να γίνη η πληρωμή, ο πληρωτής δύναται να σημειώση τούτον κατά την αποδοχήν. Έν ελλείψει σημειώσεως, ο αποδέκτης θεωρείται αυτός υπόχρεως να πληρώση εν τω τόπω της πληρωμής. Εάν η συναλλαγματική είναι πληρωτέα εν τη κατοικία του πληρωτού, ούτος δύναται να σημειώση εν τη αποδοχή διεύθυνσιν του αυτού τόπου όπου η πληρωμή δέον να γίνη. Άρθρ.28.-Δια της αποδοχής ο πληρωτής υποχρεούται να πληρώση την συναλλαγματικήν κατά την λήξιν. Εν ελλείψει πληρωμής, ο κομιστής, και αν είναι ο εκδότης, έχει κατά του αποδέκτου ευθείαν αγωγήν, απορρέουσαν εκ συναλλαγματικής, δια πάσαν εκ των άρθρων 48 και 49 απαίτησιν. Άρθρ.29.-Εάν ο πληρωτής, όστις έθηκεν επί της συναλλαγματικής την αποδοχήν του, διέγραψεν αυτήν πρό της αποδόσεως της συναλλαγματικής, θεωρείται αρνηθείς την αποδοχήν. Ελλείψει εναντίας αποδείξεως, η διαγραφή θεωρείται γενομένη πρό της αποδόσεως του τίτλου. Εν τούτοις, εάν ο πληρωτής εγνώρισε την αποδοχήν του εγγράφως πρός τον κομιστήν ή εις οιονδήποτε υπογραφέα, υποχρεούται έναντι αυτών εντός των όρων της αποδοχής αυτού. 11.Β.δ.2 Συναλλαγματική και γραμμάτιο σε διαταγή ΚΕΦΑΛΑΙΟΝ Δ΄ Περί τριτεγγυήσεως Άρθρ.3.-Η συναλλαγματική δύναται να εκδοθή εις διαταγήν αυτού του εκδότου. Δύναται να εκδοθή επ’ αυτού του εκδότου. Δύναται να εκδοθή δια λογαριασμόν τρίτου. Άρθρ.30.-Η πληρωμή συναλλαγματικής δύναται να ασφαλισθή δι’ ολόκληρον ή δια μέρος του ποσού αυτής, δια τριτεγγυήσεως. Η ασφάλεια αύτη παρέχεται παρά τρίτου ή και παρ’ υπογραφέως της συναλλαγματικής. Άρθρ.31.-Η τριτεγγύησις παρέχεται επί της συναλλαγματικής ή επί προσθέματος. Εκφράζεται δια των λέξεων «διά τριτεγγύησιν» ή δια πάσης άλλης ισοδυνάμου φράσεως υπογράφεται υπό του τριτεγγυητού. Θεωρείται ως προκύπτουσα εκ μόνης της υπογραφής του τριτεγγυητού, τεθειμένης επί του εμπροσθίου μέρους της συναλλαγματικής, εκτός αν πρόκειται περί της υπογραφής του πληρωτού ή της του εκδότου. Εν τη τριτεγγυήσει σημειούται δια λογαριασμόν τίνος δίδεται αύτη. Ελλείψει σημειώσεως, θεωρείται δοθείσα υπέρ του εκδότου. Άρθρ.32.-Ο τριτεγγυητής ενέχεται καθ’ ον τρόπον και ο υπέρ ου η τριτεγγύησις. Η υποχρέωσις αυτού είναι ισχυρά και όταν η ενοχή υπέρ ης ηγγυήθη είναι άκυρος λόγω πάσης άλλης αιτίας, εκτός ελαττώματος περί τον τύπον. Ο τριτεγγυητής, πληρώνων την συναλλαγματικήν, αποκτά τα εκ της συναλλαγματικής απορρέοντα δικαιώματα εναντίον του υπέρ ου η εγγύησις και εναντίον εκείνων οι οποίοι ενέχονται απέναντι του τελευταίου τούτου δυνάμει της συναλλαγματικής. ΚΕΦΑΛΑΙΟΝ Ε΄ Περί λήξεως. Άρθρ.33.-Η συναλλαγματική δύναται να εκδοθή:εν όψει μετά. προθεσμίαν από της όψεως. μετά προθεσμίαν από της χρονολογίας. εις ρητήν ημέραν. Αι συναλλαγματικαί αι αναγράφουσαι είτε άλλας λήξεις είτε λήξεις διαδοχικάς είναι άκυροι. Άρθρ.34.-Η εν όψει συναλλαγματική είναι πληρωτέα επί τη εμφανίσει. Αύτη είναι εμφανιστέα πρός πληρωμήν εντός προθεσμίας ενός έτους από της χρονολογίας αυτής. Ο εκδότης δύναται να συντάμη την προθεσμίαν ταύτην ή να ορίση τοιαύτην μακροτέραν. Οι οπισθογράφοι δύνανται να συντάμωσι τας προθεσμίας ταύτας. Ο εκδότης δύναται να ορίση οτι η συναλλαγματική η πληρωτέα εν όψει δεν δύναται να εμφανισθή προς πληρωμήν προ σημειουμένης προθεσμίας. Εν τη περιπτώσει ταύτη η προθεσμία εμφανίσεως άρχεται από της διορίας ταύτης. Άρθρ.35.-Η λήξις της συναλλαγματικής πληρωτέας μετά προθεσμίαν από της όψεως καθορίζεται είτε εκ της χρονολογίας της αποδοχής είτε εκ της του διαμαρτυρικού. Εν ελλείψει διαμαρτυρικού η μη φέρουσα χρονολογίαν αποδοχή θεωρείται, καθόσον αφορά τον αποδέκτην, δοθείσα την τελευταίαν ημέραν της προθεσμίας της προβλεπομένης δια την εμφάνισιν πρός αποδοχήν. Άρθρ.36.-Η λήξις συναλλαγματικής εκδοθείσης επί προθεσμία ενός ή πλειόνων μηνών από της χρονολογίας ή από της όψεως επέρχεται κατά την αντίστοιχον χρονολογίαν του μηνός κατά τον οποίον η πληρωμή δέον να γίνη. Εν ελλείψει αντιστοίχου χρονολογίας, η λήξις επέρχεται την τελευταίαν ημέραν του μηνός τούτου. Όταν συναλλαγματική εξεδόθη επί προθεσμία ενός ή πλειόνων μηνών και ημίσεος από της χρονολογίας ή από της όψεως, υπολογίζονται εν πρώτοις οι ολόκληροι μήνες. Εάν η λήξις ωρίσθη εν αρχή, εις το μέσον (Ιανουαρίου, Φεβρουαρίου κλπ.) ή εις το τέλος του μηνός, εννοείται δια των όρων τούτων η πρώτη, η δεκάτη πέμπτη, ή η τελευταία ημέρα του μηνός. Αι φράσεις «οκτώ ημέραι» ή «δέκα πέντε ημέραι» εννοούσιν ουχί μίαν ή δύο εβρομάδας, αλλά προθεσμίαν οκτώ ή δέκα πέντε πραγματικών ημερών. Η φράσις «ήμισυς μήν» εννοεί προθεσμίαν δέκα πέντε ημερών. Άρθρ.37.-Όταν συναλλαγματική είναι πληρωτέα εις ρητήν ημέραν, εν τόπω όπου το ημερολόγιον είναι διάφορον του ημερολογίου του τόπου της εκδόσεως, η χρονολογία της λήξεως θεωρείται ως ορισθείσα κατά το ημερολόγιον του τόπου της πληρωμής. Όταν συναλλαγματική, εκδοθείσα μεταξύ δύο τόπων, εχόντων διάφορα ημερολόγια, είναι πληρωτέα μετά προθεσμίαν από της χρονολογίας, η ημέρα της εκδόσεως ανάγεται εις την αντίστοιχον ημέραν του ημερολογίου του τόπου της πληρωμής και εντεύθεν ορίζεται η λήξις. Αι προς εμφάνισιν προθεσμίαι των συναλλαγματικών υπολογίζονται συμφώνως προς τους κανόνας του προηγουμένου εδαφίου. Οι κανόνες ούτοι δεν εφαρμόζονται, εάν εκ ρήτρας της συναλλαγματικής ή και απλώς εκ του περιεχομένου του τίτλου συνάγεται ότι εσκοπείτο η παραδοχή διαφόρων κανόνων. ΚΕΦΑΛΑΙΟΝ ΣΤ΄ Περί πληρωμής. Άρθρ.38.-Ο κομιστής συναλλαγματικής πληρωτέας εις ρητήν ημέραν ή εις προθεσμίαν από της χρονολογίας ή από της όψεως, υποΣελ.105 Συναλλαγματική και γραμμάτιο σε διαταγή 11.Β.δ.2 χρεούται να εμφανίση την συναλλαγματικήν πρός πληρωμήν είτε κατά την ημέραν καθ’ ην είναι πληρωτέα είτε εις μίαν των δύο επομένων αυτής εργασίμων ημερών. Η εμφάνισις της συναλλαγματικής εις συμψηφιστικόν γραφείον ισοδυναμεί προς εμφάνισιν προς πληρωμήν. Άρθρ.39.-Ο πληρωτής, πληρώνων την συναλλαγματικήν, δύναται ν’ απαιτήση όπως τω παραδοθή αύτη εξωφλημένη υπό του κομιστού. Ο κομιστής δεν δικαιούται ν’ αρνηθή μερικήν πληρωμήν. Επί μερικής πληρωμής ο πληρωτής δύναται ν’ απαιτήση όπως γίνη μνεία περί της πληρωμής ταύτης επί της συναλλαγματικής και όπως τω δοθή περί αυτής εξόφλησις. Άρθρ.4.-Η συναλλαγματική δύναται να είναι πληρωτέα εις την κατοικίαν τρίτου, είτε εν τω οικισμώ ένθα έχει την κατοικίαν αυτού ο πληρωτής είτε εν άλλω τινι οικισμώ. Σελ. 102 Άρθρ.40.-Ο κομιστής συναλλαγματικής δεν δύναται να υποχρεωθή να δεχθή την πληρωμήν αυτής πρό της λήξεως. Ο πληρωτής, ο προ της λήξεως πληρώνων, πράττει τούτο επί ιδίω κινδύνω. Ο κατά την λήξιν πληρώνων ελευθερούται εγκύρως εκτός εάν διατελή εν δόλω ή εν βαρεί πταίσματι. Υποχρεούται δε να εξακριβώση την κανονικότητα της συνεχείας των οπισθογραφήσεων, ουχί όμως και την υπογραφήν των οπισθογράφων. Άρθρ.41.-Όταν συναλλαγματική εκδίδεται πληρωτέα εις νόμισμα μη κυκλοφορούν εν τω τόπω της πληρωμής, το ποσόν δύναται να πληρωθή εις το νόμισμα του τόπου της πληρωμής κατά την αξίαν αυτού κατά την ημέραν της λήξεως. Εάν ο οφειλέτης τελή εν καθυστερήσει, ο κομιστής δύναται, κατ’ εκλογήν του, ν’ απαιτήση όπως το ποσόν της συναλλαγματικής πληρωθή εις το νόμισμα του τόπου της πληρωμής κατά την τρέχουσαν τιμήν της ημέρας είτε της λήξεως είτε της πληρωμής. Αι συνήθειαι του τόπου της πληρωμής χρησιμεύουσι πρός καθορισμόν της αξίας του ξένου νομίσματος. Ουχ’ ήττον ο εκδότης δύναται να ορίση ίνα το πληρωτέον ποσόν υπολογισθή κατά την εν τη συναλλαγματική καθοριζομένην τρέχουσαν τιμήν. Οι προηγούμενοι κανόνες δεν εφαρμόζονται εν η περιπτώσει ο εκδότης ώρισεν οτι η πληρωμή μέλλει να γίνη εις σημειούμενον νόμισμα (ρήτρα πραγματικής εις αλλοδαπόν νόμισμα πληρωμής). Εάν το ποσόν της συναλλαγματικής σημειωθή εις νόμισμα έχον την αυτήν ονομασίαν, αλλά διάφορον αξίαν εν τω τόπω της εκδόσεως και εν τω τόπω της πληρωμής, τεκμαίρεται το νόμισμα του τόπου της πληρωμής. Άρθρ.42.-Ελλείψει εμφανίσεως της συναλλαγματικής πρός πληρωμήν εντός της εν άρθρω 38 ωρισμένης προθεσμίας, πας οφειλέτης δικαιούται να καταθέση παρά τη αρμοδία Αρχή το ποσόν αυτής, δαπάνη και κινδύνω του κομιστού. Σελ.106 ΚΕΦΑΛΑΙΟΝ Ζ΄ Περί αναγωγής ελλείψει αποδοχής και ελλείψει πληρωμής Άρθρ.43.-Ο κομιστής δύναται να ασκήση την αναγωγήν αυτού κατά των οπισθογράφων, του εκδότου, και των άλλων υποχρέων, κατά την λήξιν εάν δεν έλαβε χώραν πληρωμή, και πρό της λήξεως ακόμη, 1)εάν εγένετο ολική ή μερική άρνησις της αποδοχής, 2)εις τας περιπτώσεις πτωχεύσεως του πληρωτού, αποδέκτου ή μη, παύσεως των πληρωμών αυτού, και αν έτι αύτη δεν εβεβαιώθη δι’ αποφάσεως ή κατασχέσεως της περιουσίας αυτού, αποβάσης ακάρπου, 3)εις τας περιπτώσεις πτωχεύσεως του εκδότου συναλλαγματικής μη αποδεξίμου. Άρθρ.44.-Η άρνησις της αποδοχής ή της πληρωμής βεβαιούται δια δημοσίου εγγράφου (διαμαρτυρικού επί μη αποδοχή ή επί μη πληρωμή). Το επί μη αποδοχή διαμαρτυρικόν γίνεται εντός των προθεσμιών των οριζομένων δια την εμφάνισιν προς αποδοχήν. Εάν κατά την υπό του άρθρου 24 εδ. α΄ προβλεπομένην περίπτωσιν η πρώτη εμφάνισις εγένετο την τελευταίαν ημέραν της προθεσμίας, το διαμαρτυρικόν δύναται να συνταχθή και την επομένην. Το επί μη πληρωμή διαμαρτυρικόν συναλλαγματικής πληρωτέας εις ρητήν ημέραν ή εις προθεσμίαν από της χρονολογίας ή από της όψεως γίνεται «είτε κατά την ημέραν καθ’ ην η συναλλαγματική είναι πληρωτέα, είτε» κατά την μίαν των δύο εργασίμων ημερών, αίτινες έπονται της ημέρας, καθ’ ην η συναλλαγματική είναι πληρωτέα. Προκειμένου περί συναλλαγματικής πληρωτέας εν όψει, το διαμαρτυρικόν συντάσσεται κατά τους όρους του προηγουμένου εδαφίου περί συντάξεως διαμαρτυρικού, ελλείψει αποδοχής. Το επί μη αποδοχή διαμαρτυρικόν απαλλάσσει της προς πληρωμήν εμφανίσεως και του επί πληρωμή διαμαρτυρικού. Εν περιπτώσει παύσεως των πληρωμών του πληρωτού, αποδεκτού ή μη, ή εν περιπτώσει κατασχέσεως της περιουσίας αυτού, αποβάσης ακάρπου, ο κομιστής δύναται ν’ ασκήση την αναγωγήν αυτού μόνον μετά την εμφάνισιν της συναλλαγματικής εις τον πληρωτήν προς πληρωμήν και μετά σύνταξιν διαμαρτυρικού. 11.Β.δ.2 Συναλλαγματική και γραμμάτιο σε διαταγή Εν περιπτώσει κεκηρυγμένης πτωχεύσεως του πληρωτού, αποδέκτου ή μη, ως και εν περιπτώσει κεκηρυγμένης πτωχεύσεως του εκδότου συναλλαγματικής μη αποδεξίμου, η απόφασις η κηρύσσουσα την πτώχευσιν αρκεί όπως ο κομιστής δύναται ν’ ασκήση την αναγωγήν του. Το εντός « », μη υπάρχοντα εις τον ενιαίον νόμον της συμβάσεως, προσετέθησαν βάσει της επιφυλάξεως του άρθρ.9 του παραρτήματος 11 βλ. άρθρ.2 του ν.5280. Άρθρ.45.-Ο κομιστής ειδοποιεί περί της μη αποδοχής ή περί της μη πληρωμής τον οπισθογράφον του και τον εκδότην, εντός των τεσσάρων εργασίμων ημερών των επομένων της ημέρας του διαμαρτυρικού ή της εμφανίσεως, εν περιπτώσει της ρήτρας «ανέξοδος επιστροφή». Έκαστος οπισθογράφος, εντός προθεσμίας δύο εργασίμων ημερών αι οποίαι έπονται της ημέρας καθ’ ην έλαβε την ειδοποίησιν, γνωστοποιεί πρός τον οπισθογράφον του την ειδοποίησιν την οποίαν έλαβε, σημειών τα ονόματα και τας διευθύνσεις των ενεργησάντων τας προηγουμένας ειδοποιήσεις, και ούτω καθ’ εξής, αναδρομικώς μέχρι του εκδότου. Αι ανωτέρω σημειούμεναι προθεσμίαι τρέχουσιν από της λήψεως της προηγουμένης ειδοποιήσεως. Όταν συμφώνως τω προηγουμένω εδαφίω, δίδεται ειδοποίησις εις υπογραφέα της συναλλαγματικής, η αυτή ειδοποίησις δίδεται εντός της αυτής προθεσμίας, πρός τον τριτεγγυητήν αυτού. Εις περίπτωσιν κατά την οποίαν ο οπισθογράφος δεν εσημείωσε την διεύθυνσίν του ή εσημειώσεν αυτήν κατά τρόπον δυσανάγνωστον, αρκεί η ειδοποίησις πρός τον προηγούμενον οπισθογράφον. Ο υπόχρεως εις ειδοποίησιν δύναται να πράξη τούτο υφ’ οιονδήποτε τύπον, και δι’ απλής επιστροφής της συναλλαγματικής. Οφείλει ν’ αποδείξη ότι προέβη εις την ειδοποίησιν εντός προθεσμίας. Η προθεσμία αυτή θεωρείται τηρηθείσα, εάν επιστολή περιέχουσα την ειδοποίησιν παρεδόθη εις το ταχυδρομείον εντός της ειρημένης προθεσμίας. Ο μη ειδοποιήσας εντός της ανωτέρω σημειουμένης προθεσμίας, δεν υπόκειται εις έκπτωσιν .  ευθύνεται ενδεχομένως δια την προξενηθείσαν εκ της αμελείας του ζημίαν, της αποζημιώσεως μη δυναμένης να υπερβή το ποσόν της συναλλαγματικής. Άρθρ.46.-Ο εκδότης, ο οπισθογράφος, ή ο τριτεγγυητής δύναται δια της ρήτρας «ανέξοδος επιστροφή», «άνευ διαμαρτυρικού», ή πάσης άλλης ισοδυνάμου ρήτρας, αναγεγραμμένης επί της συναλλαγματικής και υπογεγραμμένης παρ’ αυτού, να απαλλάξη τον κομιστήν της πρός άσκησιν της αναγωγής αυτού συντάξεως διαμαρτυρικού επί μη αποδοχή ή επί μη πληρωμή. Η ρήτρα αύτη δεν απαλλάσσει τον κομιστήν από της εμφανίσεως της συναλλαγματικής εντός των διαγραφομένων προθεσμιών ούτε από των ειδοποιήσεων. Η απόδειξις της μη τηρήσεως των προθεσμιών βαρύνει τον επικαλούμενον αυτήν κατά του κομιστού. Εάν η ρήτρα ανεγράφη υπό του εκδότου, παράγει τα αποτελέσματα αυτής έναντι πάντων των υπογραφέων εάν ανεγράφη υπό οπισθογράφου ή τριτεγγυητού, παράγει τα αποτελέσματα αυτής μόνον έναντι αυτού τούτου. Εάν, παρά την υπό του εκδότου αναγραφείσαν ρήτραν, ο κομιστής προέβη εις σύνταξιν διαμαρτυρικού, τα έξοδα τούτου βαρύνουσιν αυτόν. Όταν η ρήτρα προέρχηται εξ οπισθογράφου ή τριτεγγυητού, τα έξοδα του διαμαρτυρικού, εάν συνετάγη τοιούτο, δύναται να εισπραχθώσι παρά παντός υπογραφέως. Άρθρ.47.-Πάντες οι εκδόσαντες, αποδεχθέντες, οπισθογραφήσαντες, ή τριτεγγυηθέντες συναλλαγματικήν ευθύνονται αλληλεγγύως πρός τον κομιστήν. Ο κομιστής δικαιούται να εναγάγη πάντα τα πρόσωπα ταύτα, ατομικώς ή ομαδικώς, μη υποχρεούμενος να τηρήση την σειράν καθ’ ην είναι ταύτα υπόχρεα. Το αυτό δικαίωμα ανήκει εις πάντα υπογραφέα συναλλαγματικής ο οποίος επλήρωσεν αυτήν. Η εγερθείσα αγωγή καθ’ ενός των υποχρέων δεν κωλύει την αγωγήν κατά των άλλων, καίτοι επομένων του αρχικώς εναχθέντος. Άρθρ.48.-Ο κομιστής δύναται ν’ απαιτήση παρά του καθ’ ου ασκεί την αγωγήν 1)το ποσόν της μη αποδεκτής γενομένης ή μη πληρωθείσης συναλλαγματικής μετά των τυχόν συμφωνηθέντων τόκων . 2)τους τόκους πρός 6% από της λήξεως, «οίτινες όμως προκειμένου περί συναλλαγματικής εκδιδομένης εν Ελλάδι και πληρωτέας εν Ελλάδι υπολογίζονται κατά τον εν Ελλάδι ισχύοντα νόμιμον τόκον» .  3)τα έξοδα του διαμαρτυρικού, τα των γενομένων ειδοποιήσεων, ως και τα άλλα έξοδα. Εαν η αναγωγή ασκήται προ της λήξεως, εκπίπτεται προεξόφλημα εκ του ποσού της συναλλαγματικής. Το προεξόφλημα τούτο υπολογίζεται συμφώνως προς την τιμήν της επισήμου προεξοφλήσεως (τραπεζικήν τιμήν), η οποία υφίστατο κατά τον χρόνον της αναγωγής εν τω τόπω της κατοικίας του κομιστού. Η εντός « » φράσις, μη υπάρχουσα εις τον ενιαίον νόμον της συμβάσεως, προσετέθη υπό του εδ. γ΄του άρθρ.2 του κυρώσαντος αυτήν ν.5280 (ανωτ. αρ.1). Σελ.107 Συναλλαγματική και γραμμάτιο σε διαταγή 11.Β.δ.2 Άρθρ.49.-Ο πληρώσας την συναλλαγματικήν δύναται να απαιτήση παρά των πρός αυτόν ευθυνομένων 1)ολόκληρον το υπ’ αυτού πληρωθέν ποσόν, 2)τους τόκους του ειρημένου ποσού, υπολογιζομένους πρός 6%, από της ημέρας καθ’ ην κατέβαλε το ποσόν «τηρουμένης της ειδικής περιπτώσεως του αριθμού 2 του προηγουμένου άρθρου», 3)τα υπ’ αυτού γενόμενα έξοδα. Η εντός « » φράσις δεν υπάρχει εις τον ενιαίον νόμον, πλην προσετέθη βάσει επιφυλάξεως δυνάμει του άρθρ.2 εδ. δ΄ του ν.5280. Άρθρ.5.-Επί συναλλαγματικής πληρωτέας εν όψει ή μετά προθεσμίαν από της όψεως, δύναται ο εκδότης να ορίση ότι το ποσόν αυτής θα είναι έντοκον. Επί πάσης άλλης συναλλαγματικής η τοιαύτη ρήτρα θεωρείται μη γεγραμμένη. Το ποσοστόν του τόκου σημειούται εν τη συναλλαγματική εν ελλείψει τοιαύτης μνείας η ρήτρα θεωρείται μη γεγραμμένη. Οι τόκοι τρέχουσιν από της χρονολογίας της συναλλαγματικής, εκτός εάν εσημειώθη εν αυτή άλλη χρονολογία. Άρθρ.50.-Πας υπόχρεως, κατά του οποίου ασκείται αναγωγή ή όστις υπόκειται εις αναγωγήν, δύναται ν’ απαιτήση κατά την πληρωμήν την πρός αυτόν παράδοσιν της συναλλαγματικής, μετά του διαμαρτυρικού και εξωφλημένου λογαριασμού. Πας οπισθογράφος ο οποίος επλήρωσε την συναλλαγματικήν δύναται να διαγράψη την οπισθογράφησίν του, ως και τας των επομένων οπισθογράφων. Άρθρ.51.-Επί ασκήσεως αναγωγής μετά μερικήν αποδοχήν, ο πληρώνων το ποσόν δ’ ο η συναλλαγματική δεν εγένετο αποδεκτή , δύναται ν’ απαιτήση όπως της πληρωμής ταύτης γίνη μνεία επί της συναλλαγματικής και τω δοθή περί αυτής εξόφλησις. Ο κομιστής υποχρεούται προσέτι να τω παραδώση ακριβές αντίγραφον της συναλλαγματικής, βεβαιούμενον παρ’ αυτού, και το διαμαρτυρικόν, όπως καταστή δυνατή η άσκησις των περαιτέρω αναγωγών. Άρθρ.52.-Πας έχων το δικαίωμα ν’ ασκήση αναγωγήν δύναται, εν ελλείψει εναντίου όρου, να πληρωθή δια νέας συναλλαγματικής (επισυναλλαγματική), εκδιδομένης εν όψει επί τινος των προς αυτόν ευθυνομένων και πληρωτέας εν τη κατοικία τούτου. Η επισυναλλαγματική περιέχει, εκτός των εν τοις άρθροις 48 και 49 σημειουμένων ποσών, τα μεσιτικά και τα τέλη χαρτοσήμου αυτής. Εάν η επισυναλλαγματική εκδίδηται υπό του κομιστού, το ποσόν αυτής ορίζεται συμφώνως προς την τρέχουσαν τιμήν συναλλαγματικής όψεως, εκδιδομένης εν τω τόπω όπου η αρχική συναλλαγματική ήτο πληρωτέα, επί του τόπου της κατοικίας του υπευθύνου. Εάν η επισυναλλαγματική εκδίδηται υπό οπισθογράφου, το ποσόν ορίζεται συμφώνως πρός την τρέχουσαν τιμήν συναλλαγματικής εν όψει, εκδιδομένης εν τω τόπω όπου ο εκδότης της επισυναλλαγματικής έχει την κατοικίαν του, επί του τόπου της κατοικίας του υπευθύνου. Σελ.108 Άρθρ.53.-Ο κομιστής εκπίπτει των δικαιωμάτων αυτού κατά των οπισθογράφων, κατά του εκδότου, και κατά των άλλων υποχρέων, εξαιρέσει του αποδέκτου, μετά την έκπνευσιν των προθεσμιών των τεταγμένων:Διά την εμφάνισιν της εν όψει ή μετά προθεσμίαν από της όψεως συναλλαγματικής, δια την σύνταξιν του διαμαρτυρικού επί μη αποδοχή ή επί μη πληρωμή, δια την εμφάνισιν πρός πληρωμήν εν περιπτώσει της ρήτρας «ανέξοδος επιστροφή». Εν ελλείψει της πρός αποδοχήν εμφανίσεως εντός της υπό του εκδότου καθορισθείσης προθεσμίας, ο κομιστής εκπίπτει των προς αναγωγήν δικαιωμάτων αυτού και λόγω μη πληρωμής, ως και λόγω μη αποδοχής, εκτός εάν συνάγηται εκ των όρων του καθορισμού της προθεσμίας ότι ο εκδότης εννόει ν’ απαλλαγή μόνον της δι’ αποδοχήν ευθύνης. Εάν ο καθορισμός προθεσμίας πρός εμφάνισιν περιέχηται εν οπισθογραφήσει, μόνος ο οπισθογράφος δύναται να επικαλεσθή αυτόν. Άρθρ.54.-Όταν η εμφάνισις της συναλλαγματικής ή η σύνταξις του διαμαρτυρικού εντός των τεταγμένων προθεσμιών εμποδίζηται λόγω ανυπερβλήτου κωλύματος (νόμιμος απαγόρευσις οιουδήποτε Κράτους ή άλλη περίπτωσις ανωτέρας βίας), αι προθεσμίαι αύται παρατείνονται. Ο κομιστής υποχρεούται να ειδοποιήση ανυπερθέτως περί της περιπτώσεως της ανωτέρας βίας τον οπισθογράφον του και να κάμη μνείαν της ειδοποιήσεως ταύτης, χρονολογουμένης και υπογεγραμμένης υπ’ αυτού επί της συναλλαγματικής ή επί προσθέματος κατά τα λοιπά εφαρμόζονται αι διατάξεις του άρθρου 45. Μετά την παύσιν της ανωτέρας βίας, ο κομιστής εμφανίζει ανυπερθέτως την συναλλαγματικήν πρός αποδοχήν ή πρός πληρωμήν και ενδεχομένως συντάσσει διαμαρτυρικόν. Εάν η ανωτέρα βία παρατείνηται πέραν των τριάκοντα ημερών από της λήξεως, η αναγωγή δύναται ν’ ασκηθή, μη ούσης αναγκαίας εμφανίσεως μηδέ συντάξεως διαμαρτυρικού. Επί των εν όψει ή μετά προθεσμίαν από της όψεως συναλλαγματικών, η προθεσμία των τριάκοντα ημερών τρέχει από της χρονολογίας καθ’ ην ο κομιστής, και πρό της εκπνεύσεως των πρός εμφάνισιν προθεσμιών, ειδοποίησε τον οπισθογράφον του, περί της ανωτέρας βίας .  δια τας συναλλαγματικάς μετά προθεσμίαν από της όψεως, η προθεσμία των τριάκοντα ημερών αυξάνει κατά την προθεσμίαν όψεως, την εν τη συναλλαγματική σημειουμένην. 11.Β.δ.2 Συναλλαγματική και γραμμάτιο σε διαταγή Γεγονότα καθαρώς προσωπικά ως προς τον κομιστήν ή ως προς εκείνον εις ον ούτος ανέθηκε την εμφάνισιν της συναλλαγματικής ή την σύνταξιν του διαμαρτυρικού, ουδαμώς θεωρούνται ως αποτελούντα περίπτωσιν ανωτέρας βίας. ΚΕΦΑΛΑΙΟΝ Η΄ Περί παρεμβάσεως 1.Γενικαί διατάξεις Άρθρ.55.-Ο εκδότης, ο οπισθογράφος, ή ο τριτεγγυητής δύναται να σημειώση πρόσωπον, όπως τούτο εν ανάγκη αποδεχθή ή πληρώση την συναλλαγματικήν. Η συναλλαγματική δύναται υπό τους κάτωθι καθοριζομένους όρους να γίνη αποδεκτή ή να πληρωθή υπό τινος προσώπου παρεμβαίνοντος υπέρ οιουδήποτε οφειλέτου, υποκειμένου εις αναγωγήν. Ο παρεμβαίνων δύναται να είναι τρίτος και αυτός ο πληρωτής ή πρόσωπον εκ της συναλλαγματικής ήδη υπόχρεον, πλην του αποδέκτου. Ο παρεμβαίνων ειδοποιεί τον υπέρ ου παρεμβαίνει περί της παρεμβάσεώς του, εντός προθεσμίας δύο εργασίμων ημερών. Εν περιπτώσει μη τηρήσεως της προθεσμίας ταύτης, αυξάνεται ενδεχομένως δια την εξ αμελείας αυτού προξενηθείσαν ζημίαν της αποζημιώσεως μη δυναμένης να υπερβή το ποσόν της συναλλαγματικής. 2.Κατά παρέμβασιν αποδοχή Άρθρ.56.-Η κατά παρέμβασιν αποδοχή δύναται να γίνη εις πάσας τας περιπτώσεις κατά τας οποίας ο κομιστής συναλλαγματικής αποδεξίμου δικαιούται ν’ ασκήση προ της λήξεως αναγωγήν. Όταν εν τη συναλλαγματική εσημειώθη πρόσωπον, ίνα εν ανάγκη αποδεχθή ή πληρώση αυτήν εν τω τόπω της πληρωμής, ο κομιστής δύναται ν’ ασκήση προ της λήξεως το της αναγωγής δικαίωμα αυτού κατά του αναγράψαντος την σημείωσιν και κατά των επομένων υπογραφέων, μόνον εάν ενεφάνισε την συναλλαγματικήν προς το σημειωθέν πρόσωπον και εάν, τούτου αρνηθέντος την αποδοχήν, η άρνησις εβεβαιώθη δια διαμαρτυρικού. Επί των άλλων περιπτώσεων παρεμβάσεως ο κομιστής δικαιούται ν’ αρνηθή την κατά παρέμβασιν αποδοχήν. Ουχ’ ήττον ο κομιστής, εάν αποδεχθή αυτήν, απόλλυσι την προ της λήξεως ανήκουσιν αυτώ αναγωγήν κατ’ εκείνου υπέρ ου εδόθη η αποδοχή και κατά των κατόπιν υπογραφέων. Άρθρ.57.-Η κατά παρέμβασιν αποδοχή μνημονεύεται επί της συναλλαγματικής .  υπογράφεται υπό του παρεμβαίνοντος. Ούτω σημείοι δια λογαριασμόν τίνος γίνεται .  εν ελλείψει τοιαύτης σημειώσεως, η αποδοχή θεωρείται γενομένη υπέρ του εκδότου. Άρθρ.58.-Ο κατά παρέμβασιν αποδέκτης υποχρεούται έναντι του κομιστού και των οπισθογράφων, των μεταγενεστέρων εκείνου δια λογαριασμόν του οποίου παρενέβη, καθ’ ον τρόπον και ούτος. Παρά την κατά παρέμβασιν αποδοχήν, εκείνος υπέρ του οποίου αύτη εγένετο, ως και οι προς αυτόν υπεύθυνοι, δύνανται ν’ απαιτήσωσι παρά του κομιστού, πληρώνοντες το εν άρθρω 48 σημειούμενον ποσόν, την παράδοσιν της συναλλαγματικής, του διαμαρτυρικού, και του τυχόν λογαριασμού, εξωφλημένου. 3.Κατά παρέμβασιν πληρωμή Άρθρ.6.-Η συναλλαγματική της οποίας το ποσόν εγράφη συγχρόνως ολογράφως και αριθμητικώς ισχύει, εν περιπτώσει διαφοράς, δια το ποσόν το γραφέν ολογράφως. Η συναλλαγματική της οποίας το ποσόν εγράφη πολλάκις, είτε ολογράφως είτε αριθμητικώς, ισχύει, εν περιπτώσει διαφοράς, μόνον δια το μικρότερον ποσόν. Άρθρ.59.-Η κατά παρέμβασιν πληρωμή δύναται να γίνη καθ’ όλας τας περιπτώσεις καθ’ ας είτε κατά την λήξιν είτε προ αυτής ο κομιστής δικαιούται εις αναγωγήν. Η πληρωμή περιλαμβάνει ολόκληρον το ποσόν το οποίον θα υποχρεούτο να καταβάλη εκείνος υπέρ του οποίου γίνεται αύτη. Η πληρωμή γίνεται το βραδύτερον την επομένην της τελευταίας ημέρας της δια την σύνταξιν του επί μη πληρωμή διαμαρτυρικού τεταγμένης. Άρθρ.60.-Εάν η συναλλαγματική είχε γίνει αποδεκτή υπό παρεμβαινόντων εχόντων την κατοικίαν αυτών εν τω τόπω της πληρωμής ή εάν πρόσωπα, έχοντα την κατοικίαν αυτών εν τω αυτώ τόπω, είχον σημειωθή ως κατ’ ανάγκην πληρωταί, ο κομιστής υποχρεούται να εμφανίση την συναλλαγματικήν προς πάντα τα πρόσωπα ταύτα και ενδεχομένως να συντάξη διαμαρτυρικόν επί μη πληρωμή το βραδύτερον την επομένην της τελευταίας ημέρας της δια την σύνταξιν του διαμαρτυρικού τεταγμένης. Ελλείψει εμπροθέσμου διαμαρτυρικού, ο σημειώσας τον κατ’ ανάγκην πληρωτήν ή ο δια λογαριασμόν του οποίου η συναλλαγματική εγένετο αποδεκτή και οι μεταγενέστεροι οπισθογράφοι παύουσιν όντες υπόχρεοι. Άρθρ.61.-Ο κομιστής, αρνούμενος την κατά παρέμβασιν πληρωμήν, απόλλυσι την αναγωγήν αυτού κατ’ εκείνων οίτινες θα απηλλάσσοντο δια της πληρωμής. Άρθρ.62.-Η κατά παρέμβασιν πληρωμή βεβαιούται δι’ εξοφλήσεως γραφομένης επί της συναλλαγματικής, σημειουμένου και του υπέρ ου εγένετο η πληρωμή. Εν ελλείψει τοιαύτης σημειώσεως, η πληρωμή θεωρείται γενομένη υπέρ του εκδότου. Η συναλλαγματική και το διαμαρτυρικόν, εάν συνετάγη τοιούτο, παραδίδεται εις τον κατά παρέμβασιν πληρωτήν. Σελ. 109 Συναλλαγματική και γραμμάτιο σε διαταγή 11.Β.δ.2 Άρθρ.63.-Ο κατά παρέμβασιν πληρωτής αποκτά τα εκ της συναλλαγματικής απορρέοντα δικαιώματα κατ’ εκείνου υπέρ ου επλήρωσε και κατ’ εκείνων οι οποίοι υποχρεούνται απέναντι του τελευταίου τούτου, δυνάμει της συναλλαγματικής. Ουχ’ ήττον δεν δύναται να οπισθογραφήση εκ νέου την συναλλαγματικήν. Οι οπισθογράφοι, οι μεταγενέστεροι του υπογραφέως υπέρ του οποίου εγένετο η πληρωμή, απαλλάσσονται. Εν περιπτώσει συρροής πλειόνων δια την κατά παρέμβασιν πληρωμήν, προτιμάται ο πλείονας απαλλάσσων. Ο παρεμβαίνων εν γνώσει της παραβιάσεως του κανόνος τούτου απόλλυσι την αναγωγήν του εναντίον εκείνων, οίτινες θα απηλλάσσοντο. ΚΕΦΑΛΑΙΟΝ Θ΄ Περί πλειόνων αντιτύπων και αντιγράφων 1.Πλείονα αντίτυπα Άρθρ.64.-Η συναλλαγματική δύναται να εκδοθή εις πλείονα του αυτού περιεχομένου αντίτυπα. Τα αντίτυπα ταύτα αριθμούνται εν αυτώ τω κειμένω του τίτλου .  τούτου μη γενομένου, έκαστον εξ αυτών θεωρείται ως αυτοτελής συναλλαγματική. Πας κομιστής συναλλαγματικής μη σημειούσης ότι εξεδόθη εις μοναδικόν αντίτυπον δικαιούται να αξιώση την δαπάνη αυτού παράδοσιν πλειόνων αντιτύπων. Προς τούτο απευθύνεται προς τον άμεσον αυτού οπισθογράφον, ο οποίος υποχρεούται να τον υποβοηθήση όπως ενεργήση εναντίον του ιδίου αυτού οπισθογράφου και ούτω καθεξής, ανερχόμενος μέχρι του εκδότου. Οι οπισθογράφοι υποχρεούνται να αναπαράγωσι τας οπισθογραφήσεις επί των νέων αντιτύπων. Άρθρ.65.-Η πληρωμή η γενομένη εφ’ ενός των αντιτύπων απαλλάσσει, και όταν δεν συνεφωνήθη ότι η πληρωμή αύτη ακυροί την δύναμιν των άλλων αντιτύπων. Εν τούτοις ο πληρωτής παραμένει υπόχρεως δια παν αντίτυπον το οποίον απεδέχθη, και του οποίου δεν επέτυχε την επιστροφήν. Ο οπισθογράφος ο μεταβιβάσας τα αντίτυπα εις διάφορα πρόσωπα ως και οι επόμενοι οπισθογράφοι υποχρεούνται δια πάντα τα φέροντα την υπογραφήν των και μη επιστραφέντα αντίτυπα. Άρθρ.66.-Ο αποστείλας εν των αντιτύπων προς αποδοχήν σημειοί επί των άλλων αντιτύπων το όνομα του προσώπου εις χείρος του οποίου ευρίσκεται το αντίτυπον τούτο. Το πρόσωπον τούτο οφείλει να παραδώση αυτό εις τον νόμιμον κομιστήν άλλου αντιτύπου. Σελ. 110 Εν αρνήσει, ο κομιστής δύναται να ενασκήση το της αναγωγής δικαίωμα μόνον μετά την δια διαμαρτυρικού βεβαίωσιν .  1. ότι το προς αποδοχήν σταλέν αντίτυπον δεν τω παρεδόθη, καίπερ αιτηθέν υπ’ αυτού, 2. ότι η αποδοχή ή η πληρωμή δεν κατέστη δυνατόν να επιτευχθή επί άλλου αντιτύπου. 2.Αντίγραφα Άρθρ.67.-Πας κομιστής συναλλαγματικής δικαιούται να κάμη αντίγραφα αυτής. Το αντίγραφον αναπαράγει ακριβώς το πρωτότυπον μετά των οπισθογραφήσεων και πασών των άλλων εν αυτώ μνειών. Το αντίγραφον σημειοί το σημείον μέχρις ου σταματά ως αντίγραφον. Το αντίγραφον είναι δεκτικόν οπισθογραφήσεως και τριτεγγυήσεως, κατά τον αυτόν τρόπον και μετά των αυτών αποτελεσμάτων ως το πρωτότυπον. Άρθρ.68.-Το αντίτυπον σημειοί τον κάτοχον του πρωτοτύπου τίτλου. Ούτος υποχρεούται να παραδώση τον ειρημένον τίτλον εις τον νόμιμον κομιστήν του αντιγράφου. Εν αρνήσει, ο κομιστής δύναται ν’ ασκήση το δικαίωμα της αναγωγής εναντίον των προσώπων τα οποία ωπισθογράφησαν ή τριτεγγυήθησαν εν τω αντιγράφω, μόνον αφού δια διαμαρτυρικού βεβαιωθή ότι το πρωτότυπον δεν τω επεστράφη, καίπερ αιτηθέν υπ’ αυτού. Εάν ο πρωτότυπος τίτλος, μετά την τελευταίαν οπισθογράφησιν, την επισυμβάσαν πριν ή γίνη το αντίγραφον, φέρη την ρήτραν «από του σημείου τούτου η οπισθογράφησις ισχύει μόνον επί του αντιγράφου» ή πάντα άλλον ισοδύναμον τύπον, είναι άκυρος πάσα μεταγενεστέρα οπισθογράφησις επί του πρωτοτύπου. ΚΕΦΑΛΑΙΟΝ Ι΄ Περί αλλοιώσεων Άρθρ.7.-Εάν η συναλλαγματική φέρη υπογραφάς προσώπων ανικάνων προς ανάληψιν υποχρεώσεως εκ συναλλαγματικής, υπογραφάς πλαστάς, ή υπογραφάς ανυπάρκτων προσώπων, ή υπογραφάς αι οποίαι ένεκα παντός άλλου λόγου δεν δύνανται να υποχρεώσωσι τα πρόσωπα τα υπογράψαντα την συναλλαγματικήν ή δια του ονόματος των οποίων υπεγράφη αύτη, αι υποχρεώσεις των λοιπων υπογραφέων παραμένουσιν ουχ ήττον έγκυροι. Άρθρ.69.-Εν περιπτώσει αλλοιώσεως του κειμένου συναλλαγματικής, οι μεταγενέστεροι της αλλοιώσεως ταύτης υπογραφείς υποχρεούνται εντός των όρων του αλλοιωθέντος κειμένου .  οι προγενέστεροι υπογραφείς υποχρεούνται εντός των όρων του αρχικού κειμένου. 11.Β.δ.2 Συναλλαγματική και γραμμάτιο σε διαταγή ΚΕΦΑΛΑΙΟΝ ΙΑ΄ Περί παραγραφής Άρθρ.70.-Πάσαι αι εκ της συναλλαγματικής απορρέουσαι αγωγαί κατά του αποδέκτου παραγράφονται μετά τρία έτη από της χρονολογίας της λήξεως. Αι αγωγαί του κομιστού κατά των οπισθογράφων και κατά του εκδότου παραγράφονται μετά εν έτος από της χρονολογίας του εμπροθέσμως συνταχθέντος διαμαρτυρικού ή από της χρονολογίας της λήξεως, εν περιπτώσει ρήτρας «ανέξοδος επιστροφή». Αι αγωγαί των οπισθογράφων κατ’ αλλήλων και κατά του εκδότου παραγράφονται μετά εξ μήνας από της ημέρας καθ’ ην ο οπισθογράφος επλήρωσε την συναλλαγματικήν ή από της ημέρας καθ’ ην αυτός ούτος ενήχθη. Άρθρ.71.-Η διακοπή της παραγραφής έχει αποτέλεσμα μόνον κατ’ εκείνου ως προς τον οποίον έλαβε χώραν το γεγονός το διακόπτον την παραγραφήν. ΚΕΦΑΛΑΙΟΝ ΙΒ΄ Γενικαί διατάξεις Άρθρ.72.-Η πληρωμή συναλλαγματικής της οποίας η λήξις συμπίπτει εις νόμιμον εορτάσιμον ημέραν δύναται να απαιτηθή μόνον κατά την πρώτην επομένην εργάσιμον ημέραν. Ωσαύτως πάσαι αι άλλαι σχετικαί προς την συναλλαγματικήν πράξεις, ιδία η εμφάνισις προς αποδοχήν και το διαμαρτυρικόν, γίνονται μόνον εν εργασίμω ημέρα. Εάν μία εκ των πράξεων τούτων δέον να συντελεσθή εντός προθεσμίας της οποίας η τελευταία ημέρα είναι νόμιμος εορτάσιμος ημέρα, η προθεσμία αύτη παρατείνεται μέχρι της πρώτης μετά την έκπνευσιν αυτής εργασίμου ημέρας. Αι διάμεσοι εορτάσιμοι ημέραι περιλαμβάνονται εν τω υπολογισμώ της προθεσμίας. Άρθρ.73.-Αι νόμιμοι ή αι συμβατικαί προθεσμίαι δεν περιλαμβάνουσι την ημέραν της αφετηρίας αυτών. Άρθρ.74.-Ουδεμία ημέρα χάριτος, είτε νόμιμος είτε δικαστική, επιτρέπεται. ΤΙΤΛΟΣ ΙΙ Περί γραμματίου εις διαταγήν Άρθρ.75.-Το γραμμάτιον εις διαταγήν περιέχει: 1)την ονομασίαν του τίτλου, καταχωριζομένην εν αυτώ τω κειμένω και εκφραζομένην εν η γλώσση συντάσσεται ο τίτλος ούτος. 2)την απλήν και καθαράν υπόσχεσιν περί πληρωμής ωρισμένου ποσού. 3)την σημείωσιν της λήξεως 4)την του τόπου της πληρωμής. 5)το όνομα εκείνου εις τον οποίον ή εις διαταγήν του οποίου θα γίνη η πληρωμή. 6)την σημείωσιν της χρονολογίας και του τόπου της εκδόσεως του γραμματίου. 7)την υπογραφήν του εκδίδοντος τον τίτλον (εκδότης). Άρθρ.76.-Ο τίτλος εν τω οποίω ελλείπει εν εκ των εν τω προηγουμένω άρθρω αναφερομένων στοιχείων δεν ισχύει ως γραμμάτιον εις διαταγήν, εκτός των περιπτώσεων των καθοριζομένων εις τα επόμενα εδάφια. Το γραμμάτιον εις διαταγήν του οποίου δεν σημειούται η λήξις θεωρείται πληρωτέον εν όψει. Ελλείψει ειδικής σημειώσεως, ο τόπος της εκδόσεως του τίτλου θεωρείται ως τόπος πληρωμής και συγχρόνως ως τόπος κατοικίας του εκδότου. Το άνευ σημειώσεως του τόπου της εκδόσεως γραμμάτιον εις διαταγήν θεωρείται ως εκδοθέν εν τω τόπω τω σημειουμένω παραπλεύρως του ονόματος του εκδότου. Άρθρ.77.-Επί του γραμματίου εις διαταγήν εφαρμόζονται, εφ’ όσον δεν είναι ασυμβίβαστοι προς την φύσιν του τίτλου τούτου, αι σχετικαί προς την συναλλαγματικήν διατάξεις και αφορώσαι: την οπισθογράφησιν (άρθρα 11-20), την λήξιν (άρθρα 3337), την πληρωμήν  (άρθρα 38-42), την αναγωγήν ελλείψει πληρωμής (άρθρα 43-50 και 52-54), την δια παρεμβάσεως πληρωμήν (άρθρα 55, 59-63), τα αντίγραφα (άρθρα 67-68), τας αλλοιώσεις (άρθρον 69), την παραγραφήν (άρθρα 70-71), τας εορτασίμους ημέρας, τον υπολογισμόν των προθεσμιών, και την απαγόρευσιν των ημερών χάριτος (άρθρα 72, 73 και 74). Εφαρμόζονται ωσαύτως επί του εις διαταγήν γραμματίου αι διατάξεις αι αφορώσαι την συναλλαγματικήν την πληρωτέαν παρά τρίτω ή εν οικισμώ διαφόρω του της κατοικίας του πληρωτού (άρθρα 4 και 27), την περί τόκων ρήτραν (άρθρον 5), τας διαφoράς της σημειώσεως του πληρωτέου ποσού (άρθρον 6), τας συνεπείας της υπογραφής κατά τας εν άρθρω 7 προϋποθέσεις, τας συνεπείας της υπογραφής προσώπου ενεργούντος άνευ πληρεξουσιότητος ή καθ’ υπέρβασιν αυτής (άρθρον 8), και την εν λευκώ συναλλαγματικήν (άρθρον 10). Εφαρμόζονται επίσης επί του εις διαταγήν γραμματίου αι σχετικαί προς την τριτεγγύησιν διατάξεις (άρθρα 30-32). εν τη υπό του άρθρου 31 εδαφίω τελευταίω προβλεπομένη περιπτώσει, εάν εν τη τριτεγγυήσει δεν σημειούται δια λογαριασμόν τίνος εδόθη, θεωρείται δοθείσα δια λογαριασμόν του εκδότου του εις διαταγήν γραμματίου. (Αντί της σελ. 111) Σελ. 111(α) 340-105 Συναλλαγματική και γραμμάτιο σε διαταγή 11.Β.δ.2 Άρθρ.78.-Ο εκδότης γραμματίου εις διαταγήν υποχρεούται καθ’ ον τρόπον και ο αποδέκτης συναλλαγματικής. Τα    εις    διαταγήν   γραμμάτια   τα     πληρωτέα εις προθεσμίαν από της όψεως εμφανίζονται προς θεώρησιν υπό του εκδότου εντός των προθεσμιών του άρθρου 23. Η προθεσμία από της όψεως τρέχει από της χρονολογίας της θεωρήσεως επί του γραμματίου, της υπογεγραμμένης υπό του εκδότου. Η άρνησις του εκδότου να παράσχη την θεώρησιν αυτού χρονολογουμένην βεβαιούται δια διαμαρτυρικού (άρθρον 25), ούτινος η χρονολογία αποτελεί την αφετηρίαν της προθεσμίας από της όψεως. ΤΙΤΛΟΣ ΙΙΙ Ειδικαί διατάξεις Άρθρ.8.-Όστις θέσει την υπογραφήν του επί συναλλαγματικής, ως αντιπρόσωπος προσώπου δια το οποίον δεν είχε την εξουσίαν να ενεργήση, υποχρεούται αυτός ο ίδιος εκ της συναλλαγματικής και, εάν επλήρωσεν, έχει τα αυτά δικαιώματα τα οποία θα είχεν ο φερόμενος ως εκπροσωπηθείς. Το αυτό ισχύει επί αντιπροσώπου υπερβάντος την εαυτού εξουσίαν. Άρθρ.79.-Ικανός προς ανάληψιν υποχρεώσεως εκ συναλλαγματικής είναι πας ικανός όπως υποχρεωθή εκ συμβάσεως, εκ δε των μη ικανών μόνον ο ανήλικος, και μόνον εάν τηρήση τας διατυπώσεις του νόμου προς απόκτησιν της ικανότητος προς ενέργειαν εμπορικών πράξεων. Άρθρ.80.-Εν περιπτώσει εκπτώσεως του κομιστού ή του πληρώσαντος οπισθογράφου είτε παραγραφής της εκ συναλλαγματικής αγωγής, δύναται να χωρήση κατά του εκδότου ή του οπισθογράφου αγωγή εξ αδικαιολογήτου πλουτισμού. Η αυτή αγωγή, εν περιπτώσει παραγραφής της εκ συναλλαγματικής αγωγής, χωρεί και κατά του αποδέκτου. Η αγωγή αύτη παραγράφεται μετά πενταετίαν από της χρονολογίας της λήξεως της συναλλαγματικής. Άρθρ.81.-Οι λόγοι διακοπής και αναστολής των κατά τον παρόντα νόμον παραγραφών διέπονται υπό των διατάξεων περί βραχυπροθέσμων παραγραφών. Άρθρ.82.-Το διαμαρτυρικόν συντάσσεται υπό συμβολαιογράφου άνευ προσλήψεως μαρτύρων. Εάν απαιτήται σύνταξις διαμαρτυρικού δια πλείονας εκ συναλλαγματικής υποχρέους πληρωτάς, ή αποδέκτας, ή κατά παρέμβασιν αποδέκτας, ή κατ’ ανάγκην αποδέκτας ή πληρωτάς συντάσσεται έν μόνον διαμαρτυρικόν. Το διαμαρτυρικόν συντάσσεται το μεν επί μη αποδοχή εν τω τόπω της κατοικίας του πληρωτού, το δε επί μη πληρωμή εν τω τόπω της πληρωμής. Σελ. 112(α) 340-106 Το διαμαρτυρικόν περιέχει αντιγραφήν της συναλλαγματικής, μνημονεύει την υπό του συμβολαιογράφου πρόσκλησιν προς αποδοχήν ή προς πληρωμήν, και αναφέρει αν είναι παρόντες ή απόντες οι κατά τα ανωτέρω εκ της συναλλαγματικής υπόχρεοι, και τα τυχόν δηλωθέντα υπ’ αυτών αίτια της αρνήσεως της αποδοχής ή της πληρωμής. Άρθρ.83.-Το διαμαρτυρικόν το συντακτέον, εν Ελλάδι δύναται να αναπληρωθή δια δηλώσεως, γραφομένης, χρονολογουμένης, και υπογραφομένης υπό του πληρωτού επ’ αυτής της συναλλαγματικής, εκτός εάν ο  εκδότης απαιτή εν τω κειμένω του τίτλου διαμαρτυρικόν δια συμβολαιογραφικού εγγράφου. Εν τη περιπτώσει του προηγουμένου εδαφίου η αχρονολόγητος οπισθογράφησις τεκμαίρεται γενομένη προ του διαμαρτυρικού. Άρθρ.84.-(Κατηργήθη δια του άρθρ. 45 Εισαγ. Νόμου Κώδ. Πολιτ. Δικον. Α.Ν. 44/1967, εφαρμοζομένης ήδη επί απωλείας ή καταστροφής τίτλου εις διαταγήν της διαδικασίας των άρθρ. 904-921 Κώδ. Πολ. Δικον.). Άρθρ.85-86.(Αντικατασταθέντα δια του Α.Ν. 2134/1939, κατηργήθησαν ως το άρθρ. 84). 11.Β.δ.2 Συναλλαγματική και γραμμάτιο σε διαταγή Άρθρ.87.-1.«Ο κατά το άρθρ. 16 κομιστής, εάν δεν απέκτησε την συναλλαγματικήν κακή τη πίστει ή δεν διέπραξε κατά την κτήσιν αυτής βαρύ πταίσμα, δύναται ν’ ασκήση κατά του επιτυχόντος την ακύρωσιν αυτής την αγωγήν του αδικαιολογήτου πλουτισμού. 2.Η αγωγή αύτη παραγράφεται μετά πέντε έτη από της τελεσιδικίας της κατά το άρθρ. 86 παρ. 2-4, αποφάσεως. Αντικατεστάθη ως άνω υπό του άρθρου μόνου του Α.Ν. 2134 (κατ. αρ. 3). Άρθρ.88.-Αι διατάξεις των άρθρ. 84-87 εφαρμόζονται αναλόγως επί υπεξαιρέσεως, κλοπής, ληστείας, πειρατείας, και καταστροφής της συναλλαγματικής. Άρθρ.89.-Αι διατάξεις του παρόντος τίτλου εφαρμόζονται αναλόγως και επί γραμματίου εις διαταγήν. ΤΙΤΛΟΣ ΤΕΤΑΡΤΟΣ Διατάξεις Ιδιωτικού Διεθνούς Δικαίου Άρθρ.9.-Ο εκδότης ευθύνεται δια την αποδοχήν και την πληρωμήν. Δύναται να απαλλαγή της δια την αποδοχήν ευθύνης .  πάσα ρήτρα δια της οποίας ο εκδότης απαλλάσσεται της δια την πληρωμήν ευθύνης θεωρείται ως μη γεγραμμένη. Άρθρ.90.-Η ικανότης του προσώπου, όπερ υποχρεούται εκ συναλλαγματικής και γραμματίου εις διαταγήν, ρυθμίζεται υπό του εγχωρίου αυτού νόμου. Εάν ο εγχώριος ούτος νόμος κηρύσση εφαρμοστέον τον νόμον άλλης χώρας, εφαρμόζεται ο τελευταίος ούτος νόμος. Το πρόσωπον το οποίον είναι ανίκανον κατά τον εν τη προηγουμένη παραγράφω νόμον υποχρεούται εν τούτοις εγκύρως εάν υπέγραψεν εν τω εδάφει χώρας κατά την νομοθεσίαν της οποίας το πρόσωπον τούτο είναι ικανόν. Άρθρ.91.-Ο τύπος των εκ συναλλαγματικής και γραμματίου εις διαταγήν υποχρεώσεων ρυθμίζεται υπό του νόμου της χώρας εν τω εδάφει της οποίας αι υποχρεώσεις αύται ανελήφθησαν δι’ υπογραφής. Εν τούτοις, εάν αι εκ της συναλλαγματικής ή γραμματίου εις διαταγήν δι’ υπογραφής αναληφθείσαι υποχρεώσεις δεν είναι ισχυραί κατά τας διατάξεις της προηγουμένης παραγράφου, αλλά είναι σύμφωνοι προς την νομοθεσίαν του κράτους ένθα υποχρέωσις μεταγενεστέρα ανελήφθη δι’ υπογραφής, το γεγονός ότι αι πρώται υποχρεώσεις είναι κατά τύπους άτακτοι δεν αίρει το κύρος της μεταγενεστέρας υποχρεώσεως. Άρθρ.92.-Τα αποτελέσματα των υποχρεώσεων του αποδέκτου συναλλαγματικής και του εκδότου γραμματίου εις διαταγήν ρυθμίζονται υπό του νόμου της χώρας, ένθα οι τίτλοι ούτοι είναι πληρωτέοι. Τα αποτελέσματα άτινα παράγουσιν αι υπογραφαί των άλλων εκ συναλλαγματικής ή γραμματίου εις διαταγήν, υποχρέων ρυθμίζονται υπό του νόμου της χώρας ένθα αι υπογραφαί αύται ετέθησαν. Άρθρ.93.-Αι προθεσμίαι της ασκήσεως της αναγωγής ρυθμίζονται δια πάντας τους υπογραφείς υπό του νόμου του τόπου της εκδόσεως του τίτλου. Άρθρ.94.-Ο νόμος του τόπου της εκδόσεως του τίτλου ρυθμίζει το ζήτημα εάν ο κομιστής συναλλαγματικής αποκτά την απαίτησιν, δι’ ην εγένετο η έκδοσις του τίτλου. Άρθρ.95.-Ο νόμος της χώρας ένθα είναι πληρωτέα η συναλλαγματική ρυθμίζει το ζήτημα, εάν η αποδοχή δύναται να περιορισθή εις μέρος του ποσού ή εάν ο κομιστής υποχρεούται ή μη να δεχθή μερικήν πληρωμήν. Ο αυτός κανών εφαρμόζεται όσον αφορά την πληρωμήν γραμματίου εις διαταγήν. Άρθρ.96.-Ο τύπος και αι προθεσμίαι του διαμαρτυρικού, ως και ο τύπος των άλλων πράξεων των αναγκαίων προς άσκησιν ή προς διατήρησιν των δικαιωμάτων εκ συναλλαγματικής ή γραμματίου εις διαταγήν, ρυθμίζονται υπό των νόμων της χώρας, εν τω εδάφει της οποίας συντάσσεται το διαμαρτυρικόν ή ενεργείται η περί ης πρόκειται πράξις. Ο νόμος της χώρας, ένθα είναι πληρωτέα η συναλλαγματική ή το γραμμάτιον εις διαταγήν, ρυθμίζει τα περί απωλείας, κλοπής, υπεξαιρέσεως, ληστείας, πειρατείας και καταστροφής της συναλλαγματικής ή του γραμματίου εις διαταγήν. Τελικαί διατάξεις Άρθρ.97.-Αντικαθίσταται το άρθρ. 535 Εμπ. Ν. (βλ. αυτόθι). Άρθρ.98.-«Νόμιμοι εορτάσιμοι ημέραι εν τη εννοία του παρόντος Νόμου είναι πάσα Κυριακή και πάσα ημέρα πλήρους αργίας των Δημοσίων Γραφείων ή των Τραπεζών». Το άρθρ. 98 αντικατεστάθη ως άνω δια του άρθρ. 1 Νόμ. 644/1977 (κατωτ. αριθ. 4) 